Πληροφορική+και+απασχόληση


 * ΤΕΧΝΟΛΟΓΙΕΣ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ ΣΤΗΝ ΑΠΑΣΧΟΛΗΣΗ **

Η εισχώρηση των νέων τεχνολογιών πληροφορίας και επικοινωνίας στην παραγωγική διαδικασία με την χρήση πληροφοριακών συστημάτων και δικτύων επικοινωνιών έχουν διαφοροποιήσει τις χρονικές και τοπικές παραμέτρους των σύγχρονων μορφών εργασίας. Πολλά είναι τα παραδείγματα της «αποκεντρωμένης» από το γραφείο μορφής που έχει πάρει η εργασία στην ψηφιακή εποχή, καθώς ξεφεύγει πλέον από τα στενά όρια ενός γραφείου ή ενός κτιρίου και δεν χρειάζεται να πραγματοποιείται κατά τη διάρκεια των καθιερωμένων εργάσιμων ωρών. Άμεσο επακόλουθο της αλλαγής των εργασιακών σχέσεων είναι η αναπροσαρμογή των συστημάτων οικονομικής αμοιβής, καθώς και των νομικών παραμέτρων προστασίας και ρύθμισης της **απασχόλησης.** • **Χαμηλά επίπεδα της τηλε-εργασίας στην Ελλάδα** Αν και σε πολλές χώρες του εξωτερικού, η τηλε-εργασία και η τηλε-κατάρτιση εφαρμόζονται εδώ και πολλά χρόνια με επιτυχία, στη χώρα μας έχουν γίνει ελάχιστες προσπάθειες προς αυτήν την κατεύθυνση. Συγκεκριμένα, σύμφωνα με πρόσφατη μελέτη που πραγματοποίησαν για λογαριασμό του Υπουργείου Απασχόλησης και Κοινωνικής Προστασίας οι εταιρίες 01 Πληροφορική, Μέντωρ – Εκπαιδευτική και MDM, η συντριπτική πλειοψηφία των ελληνικών επιχειρήσεων συνεχίζουν να εφαρμόζουν τους παραδοσιακούς τρόπους εργασίας, με άμεση επίβλεψη των εργαζομένων λαμβάνοντας ως γνώμονα το αντικείμενο των εργασιών τους και τις μεθόδους που χρησιμοποιούν στην παραγωγική τους διαδικασία. Οι κλάδοι που ευνοούν την εφαρμογή τηλε-εργασίας είναι αυτοί της πληροφορικής, των συμβουλευτικών υπηρεσιών, των τηλεπικοινωνιών, των χρηματοοικονομικών υπηρεσιών και της εκπαίδευσης.